Papua kājnieku bataljons

**Papuasu kājnieku bataljons** (, PIB) bija vietējā kājnieku vienība, Austrālijas armijas sastāvā no 1940. līdz 1946. gadam, Otrā pasaules kara laikā.

## Vēsture
Bataljons, kas galvenokārt sastāvēja no papuasiem, sāka formēties Portmorsbi 1940. gada pirmajos mēnešos, lai aizstāvētu Jaungvineju no iespējama japāņu iebrukuma. Virsnieki un jaunākie komandieri bija austrālieši. Vienības formēšana noritēja lēni, un pirmās oficiālās iecelšanas amatos tika veiktas tikai 1941. gada martā. Līdz 1942. gada sākumam bataljonā bija tikai trīs nepietiekami nokomplektētas un slikti bruņotas rotas. Šīs vienības galvenokārt izmantoja patrulēšanas un izlūkošanas pienākumiem. Papuasu vienības parasti atsevišķi norīkoja pie amerikāņu un austrāliešu vienībām.

Pēc Klusā okeāna kara sākuma bataljons piedalījās daudzās sabiedroto operācijās Jaungvinejā. 1942. gada jūnijā tā personāls nelielās grupās patrulēja Jaungvinejas ziemeļu piekrasti, un tieši tā karavīri pirmie sadūrās ar japāņu vienībām, kas izsēdās Papua. Kopā ar 39. Austrālijas bataljonu papuasieši piedalījās kaujās Kokodā, Deniki un Isuravā, atkāpjoties ienaidnieka spiediena ietekmē pa Kokodas taku.

Pēc tam, kad sabiedrotie ieņēma Buna, Gona un Sanananda pludmales placdarmus ziemeļu krastā un uzsāka ofensīvu, papuasiešu bataljons piedalījās uzbrukumā Salamauai, kaujās Ramu ielejā un Finisterres grēdā (operējot gar Markhamas, Ramu un Sepikas upēm), kā arī kaujās Huonas pussalā (ieņemot Finšhāfenu un Satelbergu, kā arī vajājot atkāpjošos ienaidnieku gar ziemeļu krastu Saidoras virzienā).

1944. gadā bataljonu atvilka uz aizmuguri reorganizācijai un kopā ar vairākiem Jaungvinejas kājnieku bataljoniem 1944. gada novembrī izveidoja Klusā okeāna salu pulku (, PIR). 1945. gadā bataljonu pārdislocēja uz Bugenvilu, kur kara pēdējos mēnešos tā rotas darbojās atsevišķi dažādās frontēs no Bonisas līdz Buinai. Pēc kara beigām bataljonam uzdeva apsargāt karagūstekņus, ar ko tas nodarbojās līdz pat tā likvidēšanai 1946. gada augustā.

## Komandieri
Bataljona komandieri bija:
* Majors L. Logans (1940—1942)
* Majors V. T. Vatsons (1942—1944)
* Pulkvežleitnants E. A. Standfīlds (1944)
* Pulkvežleitnants S. Eliots-Smits (1944—1945)

## Galerija

Bengari AWM075165.jpeg|thumb|Seržants Bengari no A rotas, 1944. gada 5. augusts
Papuan Infantry Battalion Port Moresby January 1941.JPG|thumb|Papuasu kājnieku bataljona locekļi Portmorsbi, 1941. gada janvārī
AWM 127566 Capt T. GRAHAMSLAW, ANGAU, BRIEFING SERGEANT-MAJOR KATUE Oct 1942.jpg|thumb|Bataljona un Papua Karaliskās policijas locekļi tiek instruēti pirms patruļas ap Vaivai, uz dienvidiem no Bunas, 1942. gada oktobrī
Papuan Infantry Battalion soldiers at Mass in the Ramu Valley Oct 1943.JPG|thumb|Papuas kājnieku bataljona locekļi mises laikā Ramu ielejā, 1943. gada oktobrī
A Company PIB on patrol in Hansa Bay 1944 (AWM 080218).jpg|thumb|A rotas 5. vads patruļā, Hanzas līcī, 1944. gadā
Japanese prisoners and PIB at Singorkai.JPG|thumb|Bataljona vīri un viņu virsnieks pratina japāņu karagūstekņus 1944. gada martā


## Atsauces

## Bibliogrāfija
* 
* 
* 
* 
* 
* 
* 

## Ārējās saites

* Native Infantry Battalion September 1943  — warestablishments.net
* Pacific Island Infantry Battalion January 1945  — warestablishments.net